თბილისის საქალაქო სასამართლოს

ადმინისტრაციულ საქმეთა კოლეგიას

განმცხადებელი: . . .

პ/ნ: . . .

მისამართი: . . .

მობილური: . . .

მოწინააღმდეგე მხარე: შსს საპატრულო პოლიციის დეპარტამენტი

მისამართი: თბილისი, ნოე რამიშვილის 38

**საჩივარი**

**სამართალდარღვევის ოქმზე N** . . . **და შსს საპატრულო პოლიციის დეპარტამენტის დირექტორის დადგენილებაზე „საჩივრის დაკმაყოფილებაზე უარის თქმის შესახებ" N** . . .

1. სხვადასხვა დროს დავჯარიმდი ადმინისტრაციულ სამართალდარღვევათა კოდექსის საფუძველზე.
2. მივმართეთ შსს-ს საპატრულო პოლიციის დეპარტამენტს, შესაბამისი სამართლებრივი გარემოებებების მითითებით საჯარიმო ქვითრის გაუქმების მოთხოვნით, თუმცა შსს-ს მიერ აღნიშნული გარემოებები არ იქნა გათვალისწინებული და უარი გვეთქვა საჩივრის დაკმაყოფილებაზე.
3. ადმინისტრაციულ სამართალ დარღვევათა კოდექსის 240-ე მუხლის 1-ლი ნაწილი ადგენს რომ „**ადმინისტრაციული სამართალდარღვევის ოქმში აღინიშნება: მისი შედგენის თარიღი და ადგილი; შემდგენის თანამდებობა, სახელი, მამის სახელი და გვარი; მონაცემები დამრღვევის პიროვნების შესახებ, მათ შორის, პირადი ნომერი ან გადასახადის გადამხდელის საიდენტიფიკაციო ნომერი; ადმინისტრაციული სამართალდარღვევის ჩადენის ადგილი, დრო და არსი; ნორმატიული აქტი, რომელიც ითვალისწინებს პასუხისმგებლობას ამ სამართალდარღვევისათვის; მოწმეთა და დაზარალებულთა გვარები და მისამართები, თუ ისინი არიან; დამრღვევის ახსნა-განმარტება; საქმის გადასაწყვეტად საჭირო სხვა ცნობები“**

ხოლო გამოწერილ ელექტრონულ ჯარიმას არ აქვს აღნიშნული მონაცემები მ.შ: ოქმის შედგენის ადგილი და რაც მთავარია შემდგენის თანამდებობა, სახელი, მამის სახელი და გვარი, საერთოდ გაუგებარია სად შეიძლება დამრღვევმა გაასაჩივროს ოქმი.

1. ზოგადი ადმინისტრაციული კოდექსის 53-ე მუხლის 1-ლი ნაწილის თანახმად: **„წერილობითი ფორმით გამოცემული ინდივიდუალური ადმინისტრაციულ-სამართლებრივი აქტი უნდა შეიცავდეს წერილობით დასაბუთებას".**

დადგენილება, რომლითაც უარი მეთქვა აქტის ბათილად ცნობაზე, არ შეიცავდა არანაირ დასაბუთებას. დადგენილებაში შაბლონურად იყო მოყვანილი ადმინისტრაციულ სამართალდარღვევათა კოდექსის ის მუხლი, რომლის საფუძველზეც მოსარჩელე დაჯარიმდა და პასუხი არ გასცემია პრეტენზიას, რომ ჯარიმა შედგენილია პროცედურული დარღვევებით. მხარეს ასევე არ წარმოუდგენია არანაირი მტკიცებულება იმასთან დაკავშირებით, რომ ინდივიდუალურ ადმინისტირაციულ სამართლებრივ აქტზე დატანილია აღნიშნული რეკვიზიტები.

1. **ადმინისტრაციულ სამართალდარღვევათა კოდექსის 276-ე მუხლი:**

„1. ადმინისტრაციული სამართალდარღვევის საქმეზე მიღებული დადგენილების, აგრეთვე ამ კოდექსის 2341 მუხლითდადგენილი წესით ადმინისტრაციული სამართალდარღვევის საქმის ადგილზე განხილვისას მიღებული გადაწყვეტილების გამო საჩივარსა და პროტესტს განიხილავს საამისოდ უფლებამოსილი ორგანო (თანამდებობის პირი) მათი შესვლიდან 30 დღის ვადაში, გარდა ამ მუხლის მე-2 ნაწილით გათვალისწინებული შემთხვევისა.

4. სააპელაციო სასამართლო საქმეს განიხილავს ზეპირი მოსმენის გარეშე, გარდა ადმინისტრაციული პატიმრობის შესახებ საქმეებისა, რომლებიც განიხილებაამ კოდექსის XXII1თავითდადგენილი წესით. სასამართლოს შეუძლია დაადგინოს საქმის ზეპირი განხილვაც, თუ ეს საჭიროა და ხელს შეუწყობს საქმის გარემოებების გამორკვევას. მხარეთა გამოუცხადებლობა არ გამოიწვევს საქმის განხილვის გადადებას.

6. ამ კოდექსის 177​16 ან 177​17 მუხლით გათვალისწინებული ადმინისტრაციული სამართალდარღვევის საქმეზე მიღებული დადგენილების გასაჩივრების შემთხვევაში ზემდგომი ორგანო (თანამდებობის პირი) საქმეს ზეპირი მოსმენის გარეშე განიხილავს. ამ ორგანოს (თანამდებობის პირს) შეუძლია დაადგინოს საქმის ზეპირი განხილვაც, თუ ეს საჭიროა და ხელს შეუწყობს საქმის გარემოებების გამორკვევას. მხარეთა გამოუცხადებლობა არ გამოიწვევს საქმის განხილვის გადადებას“.

ზ/ა მუხლიდან ჩანს, რომ ადმინისტრაციული საჩივრები ზემდგომ ორგანოში განიხილება ზეპირად, ვინაიდან ამ მუხლის მე-4 და მე-6 პუნქტებში საგამონაკლისო წესით არის დადგენილი შემთხვევები ზეპირი მოსმენის გარეშე განხილვისა, შესაბამისად იგულისხმება, რომ ყველა სხვა შემთხვევაში განიხილება საჩივრები ზეპირად. გარდა ამისა, ანალოგიური პრაქტიკა დადგენილია სხვა ადმინისტრაციულ ორგანოებში - მაგ: მერიის ტრანსპორტისა და ურბანული განვითარების სააგენტოში და ა.შ.

**ყოველივე ზ/ა გამომდინარე, გთხოვთ:**

1. **გაუქმდეს** **შსს საპატრულო პოლიციის დეპარტამენტის სამართალდარღვევის ოქმი:** N . . . **(**../../2025**)**
2. გაუქმდეს **შსს საპატრულო პოლიციის დეპარტამენტის დირექტორის დადგენილება „საჩივრის დაკმაყოფილებაზე უარის თქმის შესახებ"**

**N** . . . **(**../../2025**)**

**დანართი:**

1. საპატრულო ჯარიმა;
2. დადგენილება;

პატივისცემით,

. . .